Public procurement notice: Contract Award Notice
Published: 2025-11-24
Buyer: Védelmi Beszerzési Ügynökség Zártkörűen Működő Részvénytársaság
Country: HU
Region: HU110
Contract type: Services
CPV classification: 72230000: Custom software development services
Estimated value: 487844000 HUF
Submission deadline: 2026-06-30
EU fund: eu-funds

Technical requirements: HAVE_Plusz-1.4.1-24-2024-00001 azonosító számú, „NSZKK - Interoperabilitási feladatokat kiszolgáló és munkafolyamatot automatizáló interfész fejlesztése” elnevezésű projekt
Tárgy: Az uniós információs rendszerek interoperabilitási projektje kapcsán jelentkező feladatok informatikai támogatásának megvalósítása. A közbeszerzés mennyisége 1 db szoftverfejlesztés. A Nemzeti Szakértői és Kutató Központ (a továbbiakban: NSZKK) Daktiloszkópiai Szakértői Intézeténél üzemelő automatikus ujj- és tenyérnyomat azonosító rendszer (AFIS) működtetése, tárolt adatok cseréje, megosztása a nemzeti jogszabályok és nemzetközi (EU) kötelezettségek révén kötelező feladat. A jelenleg manuálisan végzett, illetve az interoperabilitás miatt újonnan felmerülő biometrikus adatszolgáltatások automatizálása, a hazai és uniós releváns szervezetekkel történt egyeztetések alapján új munkafolyamatok eljárási rendjének kialakítása, illetve az azokat támogató informatikai fejlesztések váltak szükségessé. Ezt az informatikai támogatást az NSZKK az AFIS-hoz illesztve kívánja megvalósítani olyan módon, hogy egy, az adatcserefolyamatok automatizálását lehetővé tevő interfész kerül kialakításra, illetve olyan új szoftvermodul kerül bevezetésre, amely segítségével az NSZKK döntéstámogató szakértői szervként tud közreműködni az interoperabilitási komponensként megjelenő, a többszörös személyazonosságot felismerő rendszer (MID) által adott jelzések kitisztázásában, valamint el tudja látni a kiemelt bűncselekmények esetében a kiderítetlen helyszíni nyomok sBMS -ben történő kezelését. A részletes műszaki követelményeket az Egyéb Közbeszerzési Dokumentumok (a továbbiakban: EKD) mellékletét képező műszaki specifikáció tartalmazza. Az NSZKK a fentiekben részletezett fejlesztést a „HAVE Plusz-1.4.1-24” kódszámú Felhívás alapján, a HAVE_Plusz-1.4.1-24-00001 azonosító számú, „NSZKK - Interoperabilitási feladatokat kiszolgáló és munkafolyamatot automatizáló interfész fejlesztése” elnevezésű projekt keretében, vissza nem térítendő, az Európai Unió által társfinanszírozásban támogatott projekt támogatási szerződése alapján, szállítói finanszírozási formában kívánja megvalósítani. Tekintettel arra, hogy jelen közbeszerzés megindításakor a fentiekben hivatkozott projekt támogatási szerződése még nem kerül megkötésre, Ajánlatkérő a Kbt. 53. § (6) bekezdése alapján ún. feltételes közbeszerzési eljárást bonyolít le. Ajánlatkérő a Kbt. 75. § (2) bekezdés a) pontja alapján eredménytelenné nyilváníthatja az eljárást, ha a támogatásra irányuló igénye nem került elfogadásra, vagy az igényeltnél kisebb összegben kerül elfogadásra. Ajánlatkérő ugyanezen feltételhez a Kbt. 135. § (12) bekezdés alapján a közbeszerzési eljárás eredményeként megkötendő szerződés hatálybalépését is felfüggesztő feltételhez köti az EKD mellékletét képező szerződéstervezetben foglaltak szerint. A közbeszerzés tárgya a haditechnikai tevékenység engedélyezésének és a vállalkozások tanúsításának részletes szabályairól szóló 156/2017. (VI. 16.) Korm. rendelet (a továbbiakban: 156/2017. (VI. 16.) Korm. rendelet) 1. melléklet XXV. Fejezet (HUML25) fejezet 2. alcím e) pont 2. alpont szerinti eszközök, illetve az ehhez kapcsolódó XXIV. (HUML24) fejezet b) pont szerinti szolgáltatás hatálya alá tartozik.
Szerződést biztosító mellékkötelezettségek: Késedelmi kötbér, hibás teljesítés esetére szóló és meghiúsulási kötbér. Késedelmi kötbér: Amennyiben a Vállalkozó a mérföldköveket olyan okból, amelyért felelős, késedelmesen teljesíti, úgy késedelmi kötbért köteles fizetni. A késedelmi kötbér alapja a késedelmesen teljesített szolgáltatás nettó értéke. A szerződéstervezet 7.13. pontban szereplő reagálási és hibajavítási határidők be nem tartása esetében a késedelmi kötbér alapja az egyes részteljesítések (mérföldkövek) feladataihoz kapcsolódó nettó ajánlati ár 10 %-a. A késedelmi kötbér mértéke a késedelmes teljesítés 1-10. napja alatt napi 0,5 %, a 11. naptól napi 1 %. A késedelmi kötbér maximális mértéke 20%. Amennyiben a késedelem a 25 napot eléri, Megrendelő a Szerződéstől elállhat. Ez esetben Megrendelő meghiúsulási kötbérre lesz jogosult. Karakterkorlát miatt folyt. a TED 5.1.12 (BT-761, BT-76, III.4.6) pontban: „A szerződést elnyerő ajánlattevők csoportjának kötelező jogi formája”
Tárgy: Az uniós információs rendszerek interoperabilitási projektje kapcsán jelentkező feladatok informatikai támogatásának megvalósítása. A közbeszerzés mennyisége 1 db szoftverfejlesztés. A projekt fő célja MID jelzések részét képező daktiloszkópiai minták összehasonlító vizsgálatának elvégzéséhez szükséges szoftvereszköz (HUbMID tool) fejlesztése, valamint egy olyan felhasználói felület kialakítása, amely segítséget nyújt a szakértőknek a kiderítetlen helyszíni nyomok sBMS-ben történő kezeléséhez (keresés, feltöltés, a kandidátusok kiértékelése). A projekt második célja pedig egy olyan platformfüggetlen interfész (INTEROP_NIST_ROUTER) kialakítása, mely adatcserét biztosít egyrészről a nemzeti AFIS, illetve az adatkérésre jogosult hazai szervezetek (partnerszervezetek) szakrendszerei között, másrészről a kiemelt bűncselekmények helyszínén fellelt kiderítetlen helyszíni nyomok vonatkozásában a nemzeti AFIS és az Európai Uniós központi biometrikus adattár (sBMS) között az ESP-n keresztül. A részletes műszaki követelményeket az EKD mellékletét képező műszaki specifikáció tartalmazza.


Winner: TIGRA Computer- és Irodatechnikai Korlátolt Felelősségű Társaság
Award value: 487844000
Number of bids: 0